24. Februar. { 25 ) 4. Møde. 



Kornarterne, som i Frankrig kaldes »Fiétinn. Aarsagen til 

 denne Sygdom har hidtil været tilskrevet forskellige Svampe, 

 navnlig Ophiobolus gramwis] men ved de indgaaende Forsøg i 

 Laboratoriet, som Forfatteren har anstillet, synes det nu utvivl- 

 somt, at nævnte Svamp kun spiller en meget underordnet Rolle 

 som Parasit, og at den egentlige Aarsag til den ødelæggende 

 Sygdom er Leptosphaeria herpotrichioides. 



Som af særlig videnskabelig Interesse maa fremhæves , at 

 Forfatteren ved sine Undersøgelser og Forsøg har fundet de til 

 begge disse Ascomyceter hørende Konidieformer. Han har 

 nemlig paavist, at en Konidieform, der hidtil har været kaldt 

 Dicit/osporium^ er et til Leptosphaeria herpotrichioides hørende 

 Formeringsorgan , og at Ronidier, der har været henførte til 

 Slægten Coniosporiiwi , er et til Ophiobolus graminis hørende 

 Formeringsorgan, hos hvilken sidstnævnte Ascomycet ogsaa er 

 paavist Tilstedeværelsen af en hidtil ukendt, mærkelig Form af 

 sekundære Sporer. 



Der er endvidere i Prisbesvarelsen givet nye Bidrag til 

 Forstaaelsen af den iMekanisme, som bevirker Sporernes Ud- 

 slyngning af Sporesækken , ligesom der ogsaa er givet en ud- 

 førlig Fremstilling af Sporernes Spiring hos de omhandlede 

 Former, med flere nye Iagttagelser af almindehg Interesse. 



Som en Mangel ved Prisbesvarelsen maa nævnes, at den 

 alene har hentet sit Materiale fra Hvede. Men en udtømmende 

 Behandling af alle de paa Kornarterne forekommende parasitiske 

 Ascomyceter og Konidieformer kunde heller ikke \entes i en 

 saadan Besvarelse, hvortil kommer, at det til Dels er de samme 

 Ascomyceter, der optræde paa de forskellige Kornarter. 



Vi finde at Forsøgene indenfor de angivne Grænser ere 

 saa grundig udførte, at Fremstillingen er saa klar, at de 

 fundne Resultater med Hensyn til den genetiske Forbindelse 

 mellem de omhandlede Ascomyceter og Konidier samt flere af 

 de øvrige Forsøgsresultater ere af saadan Betydning, at vi maa 

 anse Besvarelsen for værdig til den udsatte Pris. 



